**Vedtekter for Krogstadfjorden VA Utbygging SA**

**1.         Sammenslutningsform og foretaksnavn**

Sammenslutningen er et samvirkeforetak med foretaksnavn *Krogstadfjorden Utbygging VA SA*. Medlemmene hefter ikke overfor kreditorene for foretakets forpliktelser.

**2.         Forretningssted**

Forretningskontoret er i Råde kommune.

**3.         Medlemskap**

Eier av hytter eller hus som naturlig faller inn under formålet, som identifiserer seg med foretakets geografiske område og formål, vedtekter og retningslinjer kan bli medlemmer av foretaket.

**4.         Virksomhet.**

Foretakets formål er å planlegge og utbygge et helårs vann- og avløpsanlegg for medlemmene i Krogstadfjorden VA Utbygging SA. Ved ferdigstillelse skal anlegget overføres vederlagsfritt til et felleseid driftsselskap. Anlegget omfatter hovedledningsnett med pumpekummer, stikkledninger fram til boligens yttervegg, pumper knyttet til framføring og bruk for de enkelte medlemmene, framføringsveier og ellers den infrastruktur som er nødvendig for et fullverdig vann- og avløpsnett til benyttelse for medlemmer.

Foretaket skal ikke ha økonomisk gevinst som formål.

**5.         Andelsinnskudd og medlemskontingent.**

Hvert medlem skal betale kr 1.000,- i andelsinnskudd pr tilknytningspunkt evt. pr hovedhus/hytte. Styret fører register over medlemmer og andeler. Andelen kan ikke pantsettes eller tas utlegg i.

Andelen er personlig og kan ikke overtas til andre enn ved eierskifte. Ved eierskifte tiltrer ny eier samme rettigheter og plikter som tidligere eier hadde.

Medlemmene har ikke krav på tilbakebetaling av sitt andelsinnskudd ved utmelding.

Kontingentens størrelse fastsettes av årsmøtet med vanlig flertall.

Anleggskostnader pr hytte/boligenhet fastsettes av styret.

**6.         Medlemmenes rettigheter og plikter.**

Medlemmene har rett til lik og rettferdig bruk av foretakets tjenester.

**7.         Rett til anlegg og drift av installasjonene på eiendommene**.

Selskapet sørger for tillatelse fra grunneiere for trase for legging av vann- og avløpsledninger fra kommunens pumpestasjon og frem til respektive hytter/boliger tilhørende medlemmer av laget, samt eventuelle tilhørende nødvendige veirettigheter. Medlemmene forutsettes å gi hverandre nødvendig rett til fremføring uten kompensasjon.

**8.         Anvendelse av årsoverskudd.**

Foretakets årsoverskudd godskrives foretakets felleseide egenkapital.

**9.         Styre og daglig leder**

Foretaket skal ha et styre med minimum 3 medlemmer, men ikke flere enn 7 medlemmer.

Foretaket skal ikke ha en daglig leder (§ 65 første ledd). Styret er ansvarlig for lagets drift, og at den er i samsvar med vedtekter og retningslinjer for denne.

**10.         Ordinært årsmøte**

Årsmøtet er foretakets øverste myndighet. Det skal holdes en gang pr år og innen 1. juli hvert år. Til årsmøtet foreligger styrets årsberetning og saksliste. Dato for årsmøtet skal varsles 14 dager i forkant. Alle innkallinger og dokumenter til årsmøtet sendes elektronisk. Forslag som ønskes behandlet på årsmøtet må fremmes for styret senest innen 10 dager før årsmøtet, og dokumentene skal sendes ut til andelshavere innen 7 dager før årsmøtet. Avgjørelser på årsmøtet treffes med alminnelig flertall dersom annet ikke foreligger av vedtektene**.**

På det ordinære årsmøtet skal følgende saker behandles og avgjøres:

1. Godkjenning av årsregnskapet og årsberetningen, herunder disponering av årsoverskudd
2. Andre saker som etter loven eller vedtektene hører under årsmøtet.

Det skal føres protokoll over forhandlingene og vedtak på årsmøte

**11.       Ekstraordinært årsmøte.**

Når styret eller minst 20 % av medlemmene krever det, skal det innkalles til ekstraordinært årsmøte.

Årsmøtet skal innkalles med minst 10 dagers frist. Innkallingen må inneholde sakspapirer til de saker som ønskes behandlet. Det skal være minst en måned mellom ordinært og ekstraordinært årsmøte.

**12.       Innmelding og utmelding av medlemmer.**

Godkjenning av nye medlemmer (tilknytning) på eksisterende anlegg gis ved flertallsbestemmelse i styret.

Medlemmer forplikter seg til å bli med på prosjektet gjennom signering på søknad om igangsettingstillatelse som sendes til Råde kommune. Betaling gjøres forskuddsvis etter en forfallsdato gitt av styret.

Medlemmer som tegner seg etter at søknad om igangsettingtillatelse er sendt til Råde kommune betaler den enhetspris som de opprinnelige medlemmene av foretaket har betalt for etablering av hovedanlegget tillagt forholdsmessig stykkprisandel av de investeringer som foretaket har hatt på anlegget og som er belastet medlemmene.

Disse investeringene skal indeksreguleres (byggekostnadsindeks for boliger) årlig med utgangspunkt fra den måneden anlegget ble ferdigstilt. I tillegg vil anleggskostnadene fra hovedledningen til eiendommen bli belastet det nye medlemmet.

Tilknytningsavgift til kommunen på vann og kloakk er boenhetens/hytteenhetens ansvar.

**13.       Økonomiske forpliktelser.**

Beslutning om endring i foretakets økonomiske forpliktelser som opptak av lån, yte kreditt, foreta større investeringer, krever 2/3 flertall på årsmøtet.

**14.       Vedtektsendringer.**

Forslag til vedtektsendringer må, for å kunne behandles på årsmøtet, være nevnt i innkallingen. Til vedtektsendringer kreves 2/3 flertall på årsmøtet.

**15.       Sanksjoner.**

Medlemmer som opptrer grovt uaktsomt eller på annen måte antas å kunne skade foretaket, kan etter vedtak på årsmøte ekskluderes fra foretaket. Årsmøtet stiller tilsvarende krav til saksbehandling som art 12.

**16.       Oppløsning av foretaket.**

Forslag om oppløsning av foretaket må framsettes minst en måned før innkalling til årsmøte. Vedtak om oppløsning av foretaket krever minst ¾ flertall på ordinært årsmøte, med minst 2/3 av medlemmene til stede. Møter det færre, må forslaget opp på nytt årsmøte. Forslaget kan da vedtas med ¾ flertall selv om det er færre enn 2/3 av medlemmene til stede.

Ved eventuell oppløsning av foretaket skal det ikke kunne stemmes med fullmakt.

Ved oppløsning skal all gjeld betales. Deretter fordeles foretakets eventuelle nettoformue på andelshaverne i tråd med samvirkets rettslige prinsipper.

**17.       Tvisteløsninger.**

Tvist mellom medlemmene, eller mellom et medlem og foretaket, skal først søkes løst ved forhandling. Fører ikke slike forhandlinger fram, skal tvisten avgjøres ved alminnelig domstolsbehandling med Fredrikstad tingrett som verneting.

oOo